open-index/open-wikipedia-markdown huggingface dataset:
תחת ירח ערבי

"**תחת ירח ערבי**" הוא סינגל ראשון מתוך האלבום "ימי התום" של הזמרת-יוצרת הישראלית ריטה, שיצא לאור במאי 1987. השיר נכתב על ידי פנחס שדה, הולחן ועובד על ידי רמי קלינשטיין.

השיר נכלל רק בגרסת התקליטור של האלבום כרצועת בונוס יחד עם השיר "העלמות אסורה".

## רשימת השמעה

## מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים על הירח
קטגוריה:סינגלים שהגיעו למקום הראשון בישראל
Imperfections

**Imperfections** (בעברית: **פגמים**) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס.

השיר הגיע למקום הראשון במצעד השירים שבקוויבק.

## רקע וכתיבה
השיר נכתב על ידי ארי לף, מייקל פולק, דאלאס קוהלקה וניקולס פרלוף-גיילס והופק על ידי דאלאס קוהלקה. ביוני 2019, הופיעה דיון עם השיר "Flying on My Own", אשר הסתמן להיות הסינגל הראשון מתוך האלבום. בהמשך, נודע כי אותו השיר יתפקד כסינגל שיווקי, ושיר זה יתפקד כסינגל הראשון מתוך האלבום.

בנוסף לכך, עתיד השיר להישלח לרדיו השירים העכשוויים למבוגרים של ארצות הברית ב-30 בספטמבר 2019.

## וידאו קליפ
הווידאו קליפ המלא שיצא עבור השיר פורסם בשידור חי ב-26 בספטמבר 2019, כמה ימים לאחר שיצא כסינגל מתוך האלבום. הקליפ צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך.

ביממה הראשונה של הקליפ ביוטיוב, עמד מונה הצפיות שלו על קרוב ל-800 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלין דיון
קטגוריה:שירים באנגלית
קטגוריה:שירים שנכתבו על ידי לאוב
קטגוריה:וידאו קליפים בשחור-לבן
קטגוריה:סינגלים בהוצאת קולומביה רקורדס
קטגוריה:שירים שנכתבו על ידי מייקל פולק
רוברט רמאק

**רוברט רֶמַאק** (בגרמנית: **Robert Remak**; 26 ביולי 1815 – 29 באוגוסט 1865) היה רופא אמבריולוג, פיזיולוג, נוירולוג יהודי-גרמני, אביו של הנוירולוג ארנסט רמאק.

## ביוגרפיה
רוברט רמאק נולד ב-1815 בפוזן (אז בתחומי ממלכת פרוסיה) למשפחה יהודית. בשנת 1838 הוא סיים לימודי רפואה באוניברסיטת ברלין.

בהיותו יהודי, נאסר עליו ללמד באוניברסיטה. הוא עסק במחקרים בתחום עצבים ופעילות הלב. בשנות ה-40 של המאה ה-19 הוא חקר שכבת נבט והוכיח שהיא כוללת שלוש שכבות, ונתן שם לכל שכבה. בשנת 1841 הוא חקר תאים והוכיח שגרעין התא קיים בכל תא. בשנת 1852 הוא הוכיח שתאים חדשים מופיעים כתוצאה מחלוקת גרעין התא.

לבסוף בשנות ה-40 של המאה ה-19, לפי אישור מיוחד מהמלך פרדיריך וילהלם הרביעי, הורשה רוברט רמאק  ללמד באוניברסיטה. למרות הישגיו, לא היה יכול להתמנות לפרופסור בגלל מוצאו היהודי. כאשר בסופו של דבר הוא מונה לתפקיד, הוא לא קיבל את הזכויות, שהוענקו בדרך כלל לבעלי משרה זו.

## קישורים חיצוניים

* קורות חיים וביבליוגרפיה
* קורות חיים
* 

קטגוריה:נוירולוגים יהודים
קטגוריה:נוירולוגים גרמנים
קטגוריה:יהודים גרמנים
קטגוריה:פיזיולוגים יהודים
קטגוריה:גרמנים שנולדו ב-1815
קטגוריה:גרמנים שנפטרו ב-1865
מריומה יומה

**מריומה יומה** הוא פזמון שכתב אלון אבידר, הלחין ועיבד דוד קריבושי, ביצעו ג'קי מקייטן וחנה לסלאו, ויצא לאור בשנת 1985.

## רקע
בשנת 1985 חנה לסלאו וג'קי מקייטן הקליטו את הדואט במסגרת התוכנית סיבה למסיבה, ששודרה בימי בערוץ הראשון שישי בערב. השיר נכתב כשיר הומוריסטי, ולסלאו שרה אותו בדמות "סבתא זפטה", שבה הופיעה באופן קבוע בתוכנית. "סבתא זפטה", קשישה ממוצא פולני, שרה עם מקייטן, המזוהה עם מוזיקה מזרחית. בעקבות הצלחת השיר התארח מקייטן בהופעותיה של לסלאו.

השיר נכלל באלבום "שובר הלבבות", שהוציא מקייטן בשנת 1985.

במצעד הפזמונים העברי השנתי של רשת ג' לשנת תשמ"ה (1985) דורג השיר במקום התשיעי, ובמצעד של גלי צה"ל הוא דורג במקום ה-16.

## קישורים חיצוניים
* 

## הערות שוליים

קטגוריה:שירי 1985
קטגוריה:שירים בעברית
קטגוריה:דואטים
קטגוריה:שירים שהולחנו על ידי דוד קריבושי
קטגוריה:חנה לסלאו
אני חיה לי מיום ליום

"**אני חיה לי מיום ליום**" הוא הסינגל השני מתוך האלבום "ימי התום" של הזמרת-יוצרת הישראלית ריטה, שיצא לאור בינואר 1988. השיר נכתב על ידי חנוך לוין, הולחן ועובד על ידי רמי קלינשטיין. השיר היה למושמע ביותר בתחנות הרדיו והטלוויזיה בישראל בשנת 1988, הושמע 293 פעמים בשנה.

במקור השיר בוצע על ידי תיקי דיין ללחנו של רפי קדישזון כפסקול לסרט "פנטסיה על נושא רומנטי" משנת 1977.

## רשימת השמעה

## מיקומי שיא

## קישורים חיצוניים

* 
* 
* 
* 
* ביצוע מוקלט של השיר בצירוף מילות השיר באתר הספרייה הלאומית
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
סרג'ו אנדריגו

**סרג'ו אנדריגו** (באיטלקית: **Sergio Endrigo**; 15 ביוני 1933 – 7 בספטמבר 2005) היה זמר-יוצר איטלקי.

## ביוגרפיה
אנדריגו נולד בפולה שבמחוז איסטריה שבאיטליה (כיום פולה בקרואטיה), שם בילה את ילדותו. בפברואר 1947, עקב האירועים שאחרי מלחמת העולם השנייה כשמחוז איסטריה עבר לידי יוגוסלביה, הוא ואימו נאלצו לנטוש את ביתם ולעבור למחנה פליטים בברינדיזי ולאחר מכן לוונציה (אביו ו נפטר ב-1939). על הבריחה מאיסטריה הוא כתב בשירו "1947", וייתכן שזכר אוניית הפליטים המפליגה לאיטליה מובע גם בשירו L'arca di Noè - "תיבת נוח".

לעיתים קרובות השוו אותו, בסגנון ובאופי, לכותבים שנקראו "האסכולה של ג'נובה", כגון ג'ינו פאולי, פבריציו דה אנדרה, לואיג'י טנקו, וברונו לאוצי.

ב-1968 זכה אנדריגו בתחרות השירים פסטיבל סן רמו עם השיר "Canzone per te" ("שיר בשבילך") אותו שר יחד עם רוברטו קרלוס.

באותה שנה ייצג את איטליה באירוויזיון של שנת 1968 עם השיר "Marianne", שסיים במקום העשירי.

להיטים נוספים שלו היו, "L'arca di Noè" ("תיבת נוח"), "Io che amo solo te" ו-"Adesso sì".

אנדריגו נפטר ברומא ב-7 בספטמבר 2005, לאחר שלקה בסרטן הריאה, שאובחן כמה חודשים קודם לכן.

## דיסקוגרפיה
**אלבומים**

* 1962: *Sergio Endrigo*
* 1963, 1966, 1968 : *Endrigo*
* 2000: *Quando la musica è poesia*
* 2002: *I grandi successi originali*
* 2012: *Le mie canzoni*
* 2016: *Playlist*
* 2016: *Io che amo solo te*
* 2016: *L'arca di Noè*

**סינגלים**




## קישורים חיצוניים

* Canzone Per Te, מקום ראשון פסטיבל סן רמו 1968
* Marianne, מקום עשירי אירוויזיון 1968
* L' Arca Di Noe, מקום שלישי פסטיבל סן רמו 1970
* 

קטגוריה:משתתפי פסטיבל סן רמו 1966
קטגוריה:משתתפי פסטיבל סן רמו 1967
קטגוריה:משתתפי פסטיבל סן רמו 1968
קטגוריה:משתתפי פסטיבל סן רמו 1969
קטגוריה:משתתפי פסטיבל סן רמו 1970
קטגוריה:משתתפי פסטיבל סן רמו 1971
קטגוריה:משתתפי פסטיבל סן רמו 1973
קטגוריה:משתתפי פסטיבל סן רמו 1976
קטגוריה:משתתפי פסטיבל סן רמו 1986
קטגוריה:זוכי פסטיבל סן רמו
קטגוריה:משתתפי אירוויזיון 1968
קטגוריה:נציגי איטליה באירוויזיון
קטגוריה:זמרים-יוצרים איטלקים
קטגוריה:דפים עם תרגומים שלא נסקרו
קטגוריה:איטלקים שנולדו ב-1933
קטגוריה:איטלקים שנפטרו ב-2005
גסטרוגרפיה וירטואלית

ממוזער|שמאל|גסטרוגרפיה וירטואלית.
**גסטרוגרפיה [[טומוגרפיה ממוחשבת|ממוחשבת (CT)]]**, נקראת גם   **גסטרוסקופיה וירטואלית**   ( **VG** ), הוא הליך לא פולשני לאיתור ממצאים חריגים בקיבה. באמצעות מכשיר CT, קרני רנטגן מרובות משמשים ליצירת תמונה תלת־ממדית של הקיבה, ומאפשרת לאתר ממצאים חריגים בקיבה. למרות השימוש הנרחב בבדיקות גסטרוסקופיה כיום, בדיקה זו שימושית כהליך לא פולשני ושימושי לאיתור פגמים מבניים בקיבה ובאזור שלה, וכן מראה או מבנה חריג של רקמת הקיבה.

## יתרונות
הבדיקה היא מהירה ולא פולשנית. בבדיקה ניתן לזהות גידולים שפולשים מעבר לתחום רקמת הקיבה, הגדלת קשרי לימפה מקומית, וכן גרורות במקרה של סרטן הקיבה. חומר הניגוד, בשילוב עם אמצעי ההדמיה המתקדמים, מאפשרים הדמיה טובה של הרקמה הפנימית שמצפה את הקיבה, וכן ממצאים חריגים על גבי רקמה זאת.

## התוויות
הסיבות לשימוש בבדיקה זאת כוללות: גילוי מוקדם של סרטן הקיבה, בחינת פגמים מבניים בקיבה (כגון בקע בסרעפת, פוליפים וכיבי קיבה), וכן הערכה לאחר ניתוח של הקיבה.

## טכניקה
הנבדק צם במשך 8 שעות לפני בדיקה זאת. הסיבה לכך היא שתנועות מעיים חריגות או כיווץ מעיים עשויות לשבש את תוצאות הבדיקה. מיד לפני הבדיקה, הנבדק בולע חומר ניגוד, אשר מרחיב את הקיבה ומאפשר לצפות בכיווצה או הרחבתה וכן במבנה שלה. במקביל, חומר נוסף שמשפר את הניגודיות של החומר הנבלע מוזלף לוריד של הנבדק.

## ביצוע הבדיקה
סריקת CT מבוצעת באופן אידיאלי בטומוגרפיה ממוחשבת מרובת גלאים (MDCT) עם התנגשות דקה. מכשיר ה־CT מפרש מספר רב של קריאות דו-ממדיות לתמונה תלת־ממדית.

## ראו גם
* בדיקות סי.טי.

## הערות שוליים

קטגוריה:דימות רפואי
קטגוריה:גסטרואנטרולוגיה
1-2-3 Production

ממוזער|הסמליל הקודם, 2018—2020
**1-2-3 Production** שהוקמו בתחילה בשם **אולפני ТНТ-PREMIER** ולאחר מכן נקראו **אולפני Premier**, הם חברה להפקות טלוויזיה וקולנוע הממוקמת במוסקבה, רוסיה. בשנת 2020 האולפנים שינו את שמם ל־1-2-3 Production.
## פעילות
באולפנים שירותי פיתוח והפקה, צילום, פוסט פרודקשן ועד לשלב השידור והם מהווים כאחד ממפתחי וספקי התוכן הגדולים בשוק הרוסי, בעיקר עבור ערוץ THT ופלטפורמות הסטרימינג, ערוץ PREMIER.

האולפנים יוזמים, מפתחים ומייצרים תכנים בפורמטים וסוגות שונות, לרבות הפקת תכנים לשידור באינטרנט ובסלולר. בנוסף האולפנים שואפים להרחיב פעילותם בזירה העולמית באמצעות הפצה ומכירה של הפקות מקור תוך קידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות.

האולפנים הושקו בעקבות השקת שירות ТНТ-PREMIER באוגוסט 2018. פלטפורמת ТНТ-PREMIER נועדה לתת שירותי צפייה ישירה בשיטת OTT של ספריית סרטים ותוכניות טלוויזיה, בעיקר תוכן מקורי, תמורת מינוי חודשי. מעין מקבילה לנטפליקס.

מאז הקמתם, האולפנים אחראים להפצת והפקת תכנים עבור הערוצים: ТНТ, ערוץ ТНТ International, ערוץ ТНТ MUSIC, ערוץ ТНТ4 וערוץ ТНТ4 International, אך לא רק והיא גם הפיקה תכנים עבור ערוץ המדע בדיוני TV3.

משנת 2018 ועד אוגוסט 2019 נקראו האולפנים בשם אולפני THT-PREMIER, לפני ששמם שונה אחרי שנה לשם Premier Studios. מאז 2020 שם האולפנים הוא 1-2-3 Production.
## הפקות
### סרטים
* **"[[השוטר מרובליובקה: כאוס השנה החדשה]]"** (2018)
* **"[[המאחז (סרט)|המאחז]]"** (2019)
* **"[[השוטר מרובליובקה: כאוס השנה החדשה 2]]"** (2010)
* **"[[צ'רנוביל: אזור ההרחקה. הגמר]]"** (2019)
* **"[[קראמורה (סרט)|קראמורה]]"** (2021)
* **"[[פיוטר הראשון (סרט)|פיוטר הראשון]]"** (2022)
* **"[[בנסו (סרט)|בנסו]]"** (2022)
* **"[[רוריק (סרט)|רוריק]]"** (2022)
* **"[[מטרו 2033 (סרט)|מטרו 2033]]"** (2024)

### סדרות
* **[[השוטר מרובליובקה]]** (2016)
* **[[מעצר בית (סדרת טלוויזיה)|מעצר בית]]** (2017)
* **[[אישה רגילה (סדרת טלוויזיה)|אישה רגילה]]** (2018)
* **[[אגם מת]]** (2019)
* **[[צ'רנוביל: אזור ההרחקה]]** (2019)
* **[[טריאדה (סדרת טלוויזיה)|טריאדה]]** (2019)
* **[[פוליארני (סדרת טלוויזיה)|פוליארני]]** (2019)
* **[[התקשרו לדיקפריו!]]** (2019)
* **[[הצלה (סדרת טלוויזיה, 2019)|הצלה]]** (2019)
* **[[מוקד טלפוני (סדרת טלוויזיה)|מוקד טלפוני]]** (2020)
* **[[משחק ההישרדות (סדרת טלוויזיה)|משחק ההישרדות]]** (2020)
* **[[רוח הרפאים (סדרת טלוויזיה)|רוח הרפאים]]** (2020)
* **[[אופק (סדרת טלוויזיה)|אופק]]** (2021)
* **[[מעבר דייטלוב (סדרת טלוויזיה)|מעבר דייטלוב]]** (2021)
* **טיסה** (2021)
* **קאמאז מאסטר** (2021)
* **מאשה** (2021)
* **אליבי** (2021)
* **[[מחוץ לעצמך (סדרת טלוויזיה)|מחוץ לעצמך]]** (2021-הווה)

### תוכניות
* **[[קומדי קלאב]]** (2019)

## קישורים חיצוניים
* 
* 

## הערות שוליים

קטגוריה:מוסקבה: חברות
קטגוריה:חברות רוסיות להפקת סרטים
קטגוריה:אולפני טלוויזיה
קטגוריה:ערוץ TNT (רוסיה)
עונת 2009/2010 בליגת כדורגל נשים

**עונת 2009/2010 ב[[ליגת העל בכדורגל נשים|ליגת כדורגל נשים]]** הייתה העונה ה-12 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-8 בדצמבר 2009 והסתיימה ב-27 במאי 2010.

הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.

מאחר שבסיום העונה הסדירה היה שוויון בין שתי הקבוצות הראשונות התקיים משחק פלייאוף כדי לקבוע את זהות האלופה. במשחק שהתקיים ב-31 במאי 2010 ניצחה אס"א תל אביב את מכבי כישרונות חדרה 0-6 ובכך זכתה באליפות בפעם השנייה בתולדותיה.

ל-מ.כ. רמת השרון הורדו 2 נקודות.

בעונה זו הוחלט כי בעונה הבאה תוקם ליגת נשים שנייה ולכן הקבוצות שסיימו במקומות 9–12 ירדו ליגה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2009/2010

## קישורים חיצוניים
* עונת 2010–2009 בליגת נשים, באתר ההתאחדות לכדורגל בישראל
* 
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2009
קטגוריה:תחרויות כדורגל ב-2010
קטגוריה:2009 בישראל: כדורגל
קטגוריה:2010 בישראל: כדורגל
דן ניוהאוס

**דניאל מילטון ניוהאוס** (באנגלית: **Daniel Milton Newhouse**; נולד ב-10 ביולי 1955) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס הרביעי של מדינת וושינגטון. טרם היבחרו לבית הנבחרים כיהן כמנהל מחלקת החקלאות של מדינת וושינגטון וכחבר בית הנבחרים של המדינה. ניוהאוס חבר המפלגה הרפובליקנית.

## ביוגרפיה
ניוהאוס גדל בחווה חקלאית בעיר סאניסייד השוכנת מזרחית ליאקימה, עם הוריו רות ואירב ניוהאוס, לצד ארבע אחיותיו ואחיו. אביו של ניוהאוס כיהן בשני בתי בית המחוקקים של וושינגטון בסך הכל 34 שנה, ופרש ב-1998. ב-1977 היה ניוהאוס לבוגר בכלכלה חקלאית מאוניברסיטת המדינה של וושינגטון. באוניברסיטה היה חבר באחווה החקלאית אלפא גמא רו. בנוסף, ניוהאוס הוא בוגר תוכנית המנהיגות לחקלאות ויערנות בוושינגטון.

הוא כיהן ארבע קדנציות בבית הנבחרים בוושינגטון מ-2003 עד 2009, כשהוא מייצג את מחוז הבחירה ה-15. בשנת 2009 מינתה אותו כריסטין גרגואר (Gregoire), אז מושלת מדינת וושינגטון מטעם המפלגה הדמוקרטית, את ניוהאוס הרפובליקני לעמוד בראש מחלקת החקלאות של המדינה. המושל שנבחר אחריה, ג'יי אינסלי, החליט שלא לחדש את מינויו את ניוהאוס כמנהל מחלקת החקלאות ב-2013.

בפברואר 2014, הצטרף ניוהאוס לבחירות המקדימות במפלגה הרפובליקנית למועמדות המפלגה לבית הנבחרים האמריקאי מטעם מחוז הקונגרס הרביעי של וושינגטון. דוק האסטינגס המכהן, שייצג מחוז זה בבית הנבחרים זה 20 שנה, בחר שלא להתמודד מחדש בבחירות 2014. הוא ועמיתו הרפובליקני קלינט דידייר הגיעו לבחירות הכלליות בנובמבר כיריבים לאחר שסיימו באוגוסט את הבחירות המקדימות בשני המקומות הראשונים. הייתה זו הפעם הראשונה ששני מועמדים מאותה המפלגה התייצבו זה מול זה בבחירות כלליות מאז אימצה מדינת וושינגטון את שיטת הבחירות שלה. יום הבחירות ב-4 בנובמבר היה קרוב מאוד, ונראה כקרב בין הזרמים במפלגה הרפובליקנית. ניוהאוס נחשב לנציג הזרם המרכזי והשולט במפלגה הרפובליקנית, ואילו דידייר הזדהה בגלוי עם תנועת מסיבת התה. ב-4 בנובמבר 2014 גבר ניוהאוס על דידייר בקושי בפער של 51% -49%.

ניוהאוס התמודד מול דידייר בשנית במהלך בחירות 2016 בארצות הברית. בבחירות המקדימות הביסו בקלות כשלו 44,720 קולות (45.77% מקולות הבוחרים) בעוד דידייר זכה ב-27.53% בלבד. בבחירות הכלליות, ניוהאוס הביס באופן מכריע את דידייר, עם 57% מקולות הבוחרים. במהלך בחירות 2018 נבחר שוב לבית הנבחרים.

## קישורים חיצוניים

* 

* 

קטגוריה:אמריקאים ילידי מדינת וושינגטון
קטגוריה:חברי בתי המחוקקים של מדינת וושינגטון
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:תנועת מסיבת התה: אישים
קטגוריה:בוגרי אוניברסיטת המדינה של וושינגטון
קטגוריה:אמריקאים שנולדו ב-1955
דמיס קאריבידיס

**דמיס קאריבידיס** (ברוסית: **Демис Карибидис**; נולד ב-4 בדצמבר 1982, בטביליסי, גרוזיה הסובייטית, ברית המועצות) הוא שחקן, קומיקאי ומפיק רוסי, ממנחי התוכנית "קומדי קלאב". השתתף מטעם נבחרת חבל קרסנודאר בקה-וה-אן וזכה איתה בליגה הבכירה בעונת 2010. גילם את נפוליאון בונפרטה בסדרה הוסר והשתתף בצילומי הסדרה "החופשה" ששודרה בשנת 2021.

הוא נולד בטביליסי. אחרי התפרקות ברית המועצות עברה המשפחה לעיר סלוניקי שביוון, ועד כיתה ח' למד בבית ספר יווני. לאחר מכן המשפחה עברה לעיר גלנז'יק ולאחר סיום לימודי התיכון למד באוניברסיטת סוצ'י לתיירות. הוא הופיע במספר תוכניות בידור טלווזיניות כדוגמה רוסיה שלנו, קומדי קלאב ובתוכניות שונות של TNT.

## חיים אישיים
הוא דובר יוונית ולמד גם אנגלית וספרדית. במאי 2014 נישא לפלאגיה קאריבובאיה. במאי 2015 נולדה להם בת ראשונה, סופיקו. בתם השנייה, דורותיאה נולדה באוקטובר 2017 ובפברואר 2019 נולד להם בן.

## פילמוגרפיה

## קישורים חיצוניים

* דמיס קאריבידיס באתר 24smi.org

קטגוריה:שחקני קולנוע וטלוויזיה רוסים
קטגוריה:קומיקאים רוסים
קטגוריה:קומדי קלאב: אישים
קטגוריה:ערוץ THT: שדרנים, שחקנים ומנחים
קטגוריה:רוסים שנולדו ב-1982
גאריק מרטירוסיאן

**גאריק מרטירוסיאן** (נולד ב-13 בפברואר 1974 בירוואן, ברית המועצות) הוא בדרן, קומיקאי, מנחה טלוויזיה, שחקן וזמר ארמני שחי במוסקבה. הוא המפיק בפועל ומייסד קומדי קלאב רוסיה שמשודרת בערוץ הטלוויזיה הרוסי TNT. הוא גם היה אחד מארבעת המנחים של "פרוז'קטור-פריסהילטון" ששודרה בערוץ הראשון.

## ביוגרפיה
גאריק מרטירוסיאן נולד ב-14 בפברואר 1974 בעיר ירוואן, שבארמניה הסובייטית, בברית המועצות. בשנת 2002 סיים את לימודיו באוניברסיטה הרפואית בירוואן עם תואר בנוירולוגיה. עבד שלוש שנים בבית חולים פסיכולוגי.

משנת 1993 עד 2002 היה חבר (קפטן משנת 1997) בנבחרת הארמנים החדשים של תוכנית הטלוויזיה הרוסית KVN. בשנת 2003 בעזרתם של חבריו בנבחרת "הארמנים החדשים" ארתור דג'ניבקיאן וארטש סרקסיאן הקים את "קומדי קלאב". יחד עם לריסה דולינה הוא זכה בתוכנית הטלוויזיה "שני כוכבים*"*. הוא הנחה את שתי העונות הראשונות של "דקת התהילה", הגרסה הרוסית של America's Got Talent בערוץ הראשון. הוא ואשתו ז'אנה לווינה נפגשו בסוצ'י, רוסיה, ולשניים בת יסמין, שנולדה בשנת 2004.

## פוליטיקה
במרץ 2007 הודיע אחיו לבון מרטירוסיאן כי גאריק מרטירוסיאן מתכוון להשתתף במערכת הבחירות של המפלגה הליברלית-לאומית המאוחדת של ארמניה לפני הבחירות. הרעיון להקים את המפלגה היה שייך לגאריק.

## פילמוגרפיה נבחרת
### טלוויזיה
* **[[קומדי קלאב]]** (2005-הווה)
* **[[רוסיה שלנו (תוכנית טלוויזיה)|רוסיה שלנו]]** (2006-2011)
* **דקת התהילה** (2007)
* **פרוז'קטור-פריסהילטון** (הווה 2008)
* **הבמה הראשית** (2015)
* **תיכף אשיר** (2019)

### קולנוע
* **[[רוסיה שלנו: ביצי הגורל]]** (2010)
* **זומבויאשצ'יק** (2017)

## קישורים חיצוניים

* 

* גאריק מרטירוסיאן בפורבס

## הערות שוליים

קטגוריה:שחקני קולנוע וטלוויזיה רוסים
קטגוריה:קומיקאים רוסים
קטגוריה:ארמנים
קטגוריה:סגל ערוץ 1 הרוסי
קטגוריה:קומדי קלאב: אישים
קטגוריה:ארמנים שנולדו ב-1974
פאבל ווליה

**פאבל אלכסייביץ' ווליה** (ברוסית: **Павел Алексеевич Воля**; נולד ב-14 במרץ 1979, בפנזה, רוסיה הסובייטית, ברית המועצות, שמו האמיתי הוא דניס אלכסייביץ׳ דוברובולסקי) הוא מגיש טלוויזיה, שחקן וזמר רוסי.
## קריירה
כשחקן KVN לשעבר, הוא החל להנחות את התוכנית הרוסית קומדי קלאב, שהופק על ידי גאריק מרטירוסיאן ושודר בערוץ TNT. בשנת 2007 הוציא ווליה את אלבום האולפן הראשון שלו. החל משנת 2008 מנחה את תוכנית הטלוויזיה ״קומדי קלאב״ ברשת TNT.

ווליה נשוי לאשת הספורט ומגישת הטלוויזיה ליאסאן אוטיאשבה, ולהם בן רוברט, יליד 14 במאי 2013 ובת סופיה, ילידת 6 במאי 2015.

משנת 2023 מנחה את תוכנית האירוח הלילית ״המופע של ווליה״ (Шоу Воли), שספגה ביקורת על כך שהיא מהווה גרסה זולה לתוכנית ״אורגנט בערב״, ששידורה הופסק בעקבות ביקורת של המנחה נגד הפלישה הרוסית לאוקראינה.

## פילמוגרפיה נבחרת
* 2006 - המועדון (סדרת טלוויזיה רוסית)
* 2007 - Surf's Up - ה*עוף ג'ו* (דיבוב בגרסה הרוסית)
* 2008 - הסרט הטוב ביותר ("Самый лучший фильм") - *טימא מילאנו*
* 2008 - אפלטון ("Плотон") - *אפלטון*
* 2009 - כלה בכל מחיר ("Невеста любой ценой") - *Stas*
* 2010 - אהבה בעיר הגדולה 2 ("Любовь в большом городе 2") - *המלט נהג המונית*
* 2011 - נשיקה דרך חומה ("Поцелуй сквозь стену") - *קונדרייב*
* 2011 - רומן בעבודה: ימי חיינו ("Служебный роман. Наше время ") - *ואדים המזכיר*
* 2011 - פול - *פול* (דיבוב בגרסה הרוסית)
* 2012 - שנה טובה, אמהות! ("С новым годом, мамы!") - *בן*
* 2019 - סוד חותם הדרקון
* 2022 - סנגורוצ'קה נגד כולם

## קישורים חיצוניים

* 

* פאבל ווליה בפורבס

## הערות שוליים

קטגוריה:קומיקאים רוסים
קטגוריה:שחקני קולנוע וטלוויזיה רוסים
קטגוריה:קומדי קלאב: אישים
קטגוריה:רוסים שנולדו ב-1979
אייפון 11 פרו

**אייפון 11 פרו** (באנגלית: **iPhone 11 Pro**) הוא טלפון חכם בעל מסך מגע מבית חברת אפל. המכשיר הוכרז ב-20 בספטמבר 2019 באירוע ההשקה השנתי של החברה,יחד עם שאר המכשירים בסדרה, וה-Apple Watch מסדרה 5. המכשיר הוא יורשו של האייפון XS/Max. 

המכשיר מגיע עם המעבד A13 Bionic מתוצרת אפל, והוא כולל מערך מצלמות משולש, לראשונה במכשירים של חברת אפל. המכשיר נמכר עם מטען מהיר בהספק של 18W המאפשר טעינה מהירה בניגוד לדגם הבסיסי, אייפון 11, אשר מגיע עם מטען 5W.

השקת המכשיר בישראל התקיימה שישה ימים לאחר ההשקה בארצות הברית. במסגרת אירוע לילה לבן בחצות בין 25–26 בספטמבר 2019.

## עיצוב
האייפון 11 פרו/מקס זמין לרכישה ב 4 צבעים: אפור חלל, כסוף, ירוק חצות וזהב. בגב המכשיר ממוקם מערך מצלמות משולש, לצד חיישן פלאש. מערך הצילום זהה בין שתי הגרסאות, וכולל עדשה ראשית, עדשה רחבה, ועדשת טלפוטו.

## מפרט
### חומרה
האייפון 11 פרו/מקס, בדומה לאייפון 11, מכיל בתוכו את המעבד A13 Bionic של אפל. דגמי המכשיר מגיעים עם שלוש אפשרויות לאחסון פנימי: 64, 256 או 512 ג'יגה, וסך זיכרון ראם של 4GB. דגם הפרו עמיד במים ואבק, בתקן IP68 (לעומק של 4 מטרים למשך עד 30 דקות). 

בדומה למכשירי אייפון 11, XS/Max, XR ו X. מכשיר זה אינו מצויד בסורק טביעות אצבע אלא בסורק פנים הנמצא ב"נוץ'" אשר נמצא בחלקו העליון של המכשיר אשר פותח את נעילת הטלפון באמצעות תווי הפנים של המשתמש.

### מסך
האייפון 11 פרו/מקס מגיע עם מסך OLED (בניגוד לאייפון 11 שמגיע עם תצוגת LCD), והוא תומך בטכנולוגיית IPS. מסך האייפון 11 פרו בגודל של 14.73 ס"מ וברזולוציה של 2436x1125. מסך מכשיר המקס בגודל של 16.51 ס"מ וברזולוציה של 2688x1242. המסך תומך ברזלוציית HDR, Dolby Vision, True-Tone. בדומה לאייפון 11, הXS, XR. ו-הX, בחלקו העליון של המכשיר ממוקמות מערך המצלמות הקדמיות והרמקול.

### מצלמה
המכשיר כולל מערך מצלמות אחורי משולש הכולל 3 עדשות כפולות באיכות של 12 מגה פיקסל וזוג מצלמות קדמיות אשר גם הן באיכות זהה בניגוד למכשיר הדגל הקודם בסדרה. 

העדשה הראשית אשר נמצאת בין שתי העדשות האחרות היא עדשת 13 מ"מ, בעלת f/1.8. העדשה התחתונה היא עדשת טלפוטו ברוחב 52 מ"מ, בעלת 2/f עם זום אופטי קבוע של X2. העדשה העליונה היא עדשה רחבה בעלת 2.4/f וכוללת שדה ראייה של עד כ-120 מעלות. 

האייפון 11 פרו/מקס תומך בצילום וידאו ברזולוציית 4K בקצב של כ-60 פריימים לשנייה. בנוסף, יש גם אפשרות של הילוך איטי במכשיר, באיכות של 1080p עד 240 פריימים לשנייה. הטלפון מאפשר "זום שמע", אשר ממקד את השמע לאזור בו המשתמש מתמקד (בדומה לדגם הבסיסי). שלוש המצלמות תומכות בווידאו, אם כי רק העדשה הראשית ועדשת הטלפוטו מגיעות עם מייצב אופטי. כמו כן, גם מצב הבוקה (מיקוד חי) והעומק קיימים במכשיר. לאייפון 11 פרו ישנו מצב לילה אוטומטי, שמאפשר למצלמה לצלם תמונות בהירות עם רעש מופחת בסביבות בעלות תאורה נמוכה. חברת אפל הודיעה גם על שחרור תכונה חדשה שתאפשר למעבד הצילום לנתח וללמוד מהתמונות שהמשתמש מצלם (בדומה לAI של גוגל)

### תוכנה
אייפון 11 פרו/מקס מגיעים עם מערכת ההפעלה של אפל, iOS 13.

## ראו גם

* אייפון X
* אייפון XR
* אייפון XS
* אייפון 11

## קישורים חיצוניים

* 

## הערות שוליים

קטגוריה:אייפון
קטגוריה:מכשירים שהושקו ב-2019
עבאסי (מטבע)

[150px|ממוזער|שמאל|עבאסי של הסולטאן חוסיין (1722-1694), במשקל 5.4 גרם, שהונפק בירבאן בשנת 1131 אחרי ה[הג'רה]]
150px|ממוזער|שמאל|אותו מטבע בצד השני
**עבאסי** (בפרסית: **عباسی**)  היה מטבע עשוי זהב או כסף, שהונפק לראשונה בסביבות שנת 1620 באיראן  בימי השאה הספווי עבאס הראשון (1629-1581).
מטבע זה היה בשימוש עד תחילת המאה ה-20. ערכם נקבע לפי משקל. בהתחלה שקל עבאסי 7.7 גרם. במקור 1 מטבע עבאסי מכסף היה שווה ל-2 מחמודי (אוזלטון) = 4  שאהי (שאורה) = 10 ביסטי = 40 קזבקי (פולי) = 200 דינרים. המטבע עבאסי מזהב היה שווה 2000 דינר. 1 טומן היה שווה  50 עבאסי.
היו ידועים גם מטבעות כבדים יותר של 9,22 גרם.
אחרי 1762 נפוץ מטבע זה, אך במשקל פחות,  גם בגאורגיה ובאזרבייג'ן ואף יוצר במטבעה מקומית בטיפליס (טביליסי). בגאורגיה קראו למטבע זה "אבזי". המטבע היה בשימוש גם בח'אנויות הקווקזיות גנג'ה, שמאח ונוחה, 
שהיו בנו חסות של פרס. 
אחרי סיפוחה של גאורגיה לאימפריה הרוסית בשנת 1801  הנפקת הסוגים השונים של ה"אבאזי" (כולל  "מחמודי" = חצי אבאזי, ה" שאהי" - רבע אבאזי, "ביסטי" = עשירית אבאזי ו"דינר" - 1/200 עבאסי) המשיכה בשנים 1804–1832 והשפיעה על ייצור המטבע הגאורגי החדש, "קרטולי טטרי" מכסף.

באפגניסטן הונפקו מטבעות עבאסי בימי השליטים חביבוללה חאן ואמנוללה חאן, עד שנת 1926.

## ראו גם
*אבזי

## לקריאה נוספת
* Alexander Mikaberidze *Historical Dictionary of Georgia* (2 ed.). Rowman & Littlefield 2015 
* W. Floor, *The Economy of Safavid Persia*  2000, p.72.

## קישורים חיצוניים
200px|ממוזער|שמאל|בול דואר של אפגניסטן משנת 1892 בשווי 1 עבאסי
*עבאסי באנציקלופדיה איראניקה
P. Avery, B. G. Fragner, J. B. Simmons (1982), "‘Abbāsī", in: Encyclopædia Iranica, Vol. I, Fasc. 1, p. 86. Iranica Online (Last Updated: July 13, 2011). גישה ב-27 בספטמבר 2019.
*ו.ו. זוואריץ' - לקסיקון  נומיסמטי  , לבוב 1980
Нумизматический словарь. 4-е издание. / Зварич В.В. / Львов, 1980

קטגוריה:מטבעות
קטגוריה:איראן: כלכלה
קטגוריה:גאורגיה: כלכלה
קטגוריה:אפגניסטן: כלכלה
תהילים י"ג

**תהילים י"ג** הוא המזמור השלושה עשר בספר תהילים (על פי המספור בוולגטה ובתרגום השבעים זהו המזמור השנים עשר). המזמור חתום בידי דוד, ומתאר את צרותיו, ואת ביטחונו בה' שיושיע אותו.

## תוכן המזמור
באופן חריג בין מזמורי תהלים, המזמור מתחלק לא לשני חלקים אלא לשלושה חלקים המתקצרים והולכים: השליש הראשון הוא תלונה, השליש השני נושא אופי של תחינה, והשליש השלישי הוא תהילה.

פסוקים ב-ג: המשורר מביע את מצוקתו. המצוקה מוגשת באמצעות הביטוי החוזר "עַד אָנָה", עד מתי.

פסוקים ד-ה: תפילה לה' שיושיע אותו מצרותיו.

פסוק ו: חתימה בביטחונו של דוד שיושיע אותו, והוא ישיר לו שיר תודה.

### סוגת המזמור
למרות סיום המזמור במילות הודיה לה', יש המסווגים את המזמור כקינת יחיד.

## המזמור בתפילה
הפסוק האחרון של המזמור נאמר בפסוקי דזמרא.

## המזמור בתרבות
יש הרואים סגולה מיוחדת באמירת מזמור זה 13 פעמים במשך שלושה עשר יום.

### במוזיקה היהודית
*המלחין היהודי-רוסי משה מילנר, כתב יצירה מוזיקלית ידועה בשם "עד אנה ה'". היצירה נוגנה בקונצרט שנערך באלברט הול בלונדון בפברואר 1946 ומטרתו גיוס כספים למען הליגה הימית העברית כחלק מהניסיון להקים צי עברי.
*מילות הפסוק "עַד אָנָה ה' תִּשְׁכָּחֵנִי נֶצַח", שזורות בשירו של חיים נחמן ביאליק, "על השחיטה" ונאמרות מפי הדובר.
***עד אנה** - מתוך האלבום יביע אומר של הדג נחש.

### במוזיקה החסידית
* **ואני בחסדך בטחתי** - הרב שלמה קרליבך.
* **ואני בחסדך בטחתי** - הרב יצחק גינזבורג.
* **אשירה** - יונתן רזאל.
* **ואני בחסדך** - גלעד פוטולסקי, אלבום **הנשמה לך** 6.
* **בחסדך בטחתי** - אהרון רזאל באלבום **זמן הגאולה**.
* **ואני בחסדך** - מרדכי בן דוד מתוך האלבום **קומזיץ** בלחן של ברוך חייט.
* **אשירה להשם** - בני פרידמן באלבום **Fill the World With Light**.
* **אשירה לה**' - מנדי ג'רופי באלבום **וידעת היום**.
* **עד אנה** - יעקב יהודה דסקל בלחן של פינקי ובר באלבום שומע תפילה.

## קישורים חיצוניים

## הערות שוליים

יג
קטגוריה:תהילים
אשליות

"**אשליות**" הוא שיר שכתב דוד חלפון בהיותו בן 16, והלחין וביצע ניסים סרוסי. השיר יצא לאור בשנת 1973.

השיר נכלל באלבום הבכורה של סרוסי "מצעד הפזמונים של ניסים סרוסי". מאלבום זה בלטו השירים "אשליות" ו"איני יכול". השיר נמנה עם ז'אנר הרוק המזרחי.

## רקע
הדובר בשיר מדבר על אשליות, בהתייחס להצלחה כלכלית וחופש לא מושג. הדובר מזכיר אשליות הקשורות להישגים חומריים כגון דירת פאר ומכונית אדומה לעומת הישגים גשמיים כגון שליטה ("להכריז אני ראש העיר"), עצמאות וחופש ("להתעורר אחר הצהריים, לא לעבוד לעולם").

הדובר חולם על מגורים בדירת פאר, לעומת השיכונים שהיו צורת המגורים הנפוצה במדינת ישראל באותה התקופה. הוא חולם להגיע למצב בו לא יצטרך לקום בכל בוקר כדי להגיע לעבודה.
המכונית שתהיה בבעלותו תהיה בצבע אדום, צבע בולט ומושך תשומת לב לעומת המכוניות הלבנות שהיו בישראל בהתאם למזג האוויר החם.

מלבד האמצעים החומריים המשמשים כסמלים לייצוג עושר, הדובר רוצה "לשיר שירי אהבה ושלום". על פי פרשנות, סרוסי כיוון לילדי הפרחים ולתנועות המחאה בשנות ה-60 וה-70 בארצות הברית. הדובר מקנא בצעירים אלו שגדלו אל השפע, והיו חופשיים. לטעמו, שירת שירי אהבה ושלום היא זכות הנמצאת בידי אנשים עשירים שלאנשים עניים אין זמן לעסוק בה במהלך היום-יום.
השיר מביע את שאיפתו של הדובר לא לעבוד לעולם ולהיות חופשי מעבודה וחיפוש אחר פרנסה. נרמזת גם ביקורת על החברה בה חי הדובר אשר מעמדו הנמוך הוביל אותו להרגיש כאילו הוא משרת אחרים.

בתקופה המתוארת בשיר (שנות ה-70 של המאה ה-20), נסיעות לחו"ל לא היו דבר שבשגרה בעקבות מחירן הגבוה. הדובר שואף לטייל בעולם ובמיוחד בערי האומנות והאופנה, פריז ורומא ולחיות כמו קזנובה האיטלקי.

בבית הרביעי והאחרון מתפכח הדובר ומבין שכל שאיפותיו הן רק אשליות שלא יתגשמו לעולם.

## כתיבה מוזיקלית ועיבוד
למרות ששאר השירים שביצע ניסים סרוסי ועיבד ירון גרשובסקי באותה התקופה, נכתבו והולחנו בסגנון פסטיבל סן רמו, השיר "אשליות" מאופיין בצלילי רוק כבד המנוגן בגיטרות חשמליות וכלי נשיפה.
עיבוד השיר כולל קטע מעבר בין הבתים המנוגן בסינתיסייזר מוג ומרמז לרוק הפסיכדלי בארצות הברית (מוזיקה שעיקר מאזיניה היו היפים ששרו על אהבה ושלום). המוג היה חדשני לתקופה בה יצא השיר לעומת השירה הנקייה (אקפלה) שהובילה את מצעד הפזמונים בשנים האלו.

## גרסאות
*בשנת 1998 רמי פורטיס ושלומי ברכה ביצעו חידוש לשיר במסגרת פרויקט עבודה עברית.
*בשנת 2003 ביצעו שי גבסו, שירי מימון ונינט טייב גרסת כיסוי לשיר במסגרת הגמר הגדול של התכנית "לא נפסיק לשיר-כוכב נולד".

## קישורים חיצוניים
* 
* 

## הערות שוליים

קטגוריה:שירי 1973
קטגוריה:שירים בעברית
קטגוריה:שירים שנכתבו בגיל הנעורים
קטגוריה:שירים שנכתבו על ידי דוד חלפון
טימו צ'אהיאנטו

**טימו צ'אהיאנטו** (באינדונזית: **Timo Tjahjanto**; נולד כטימותי צ'אהיאנטו; יליד 1980) הוא במאי קולנוע אינדונזי המתמחה בסרטי אימה והידוע ביותר מחוץ לאינדונזיה כבמאי הסרט "עם רדת ליל". יחד עם קימו סטמבויל הוא היה חבר בצוות להכנת הסרטים "האחים מו". טימו הקים גם את בית הפקת הסרטים Merah Production.

## חיים אישיים
טימו התחתן עם השחקנית סיגי וימאלה ב-7 בנובמבר 2009 בפולומה, מזרח ג'קרטה. יחד יש להם שתי בנות.

## פילמוגרפיה
### סרטים עלילתיים

## קישורים חיצוניים

## הערות שוליים

קטגוריה:במאי קולנוע אינדונזים
קטגוריה:מפיקי קולנוע אינדונזים
קטגוריה:תסריטאי קולנוע
קטגוריה:ילידי 1980
קטגוריה:אינדונזים שנולדו במאה ה-20
אוגנדה הבריטית

**אוגנדה הבריטית** הייתה מדינת חסות של האימפריה הבריטית משנת 1894 עד שנת 1962. בשנת 1893 חברת מזרח אפריקה הבריטית העבירה את השליטה על שטח שתאם בקירוב ל**[[בוגנדה]]** למשטר הבריטי. בשנת 1894, השטח של טריטוריה זו הורחב מעבר לבוגנדה לטריטוריה שזהה כמעט ל**[[אוגנדה]]** של היום.

## היסטוריה

בשנותיה הראשונות של מדינת החסות היו סכסוכים דתיים רבים בין פרוטסטנטים, קתולים, ומוסלמים. בסופו של דבר, החל משנת 1890, שלטו מנהיגים פרוטסטנטיים. בחוזה בשנת 1900, הבריטים מינו שבט פרוטסטנטי שישלוט על אוגנדה. הבריטים העדיפו שבט זה גם בשל דתו וגם בשל יכולותיו השלטוניות המרשימות, מה שנתן אוטונומיה יחסית גבוהה לאוגנדה הבריטית, בניגוד לקולוניות שוכנות. עדיין, לשליטה הזרה, שנבעה ממניעים כספיים זרים, היו השפעות שליליות רבות על אוגנדה.

בשנות החמישים המוקדמות, מעמד השלטון החל להתערער. בשנת 1952 רפורמות שלטוניות הקימו אב טיפוס למערכת השלטונית של היום באוגנדה. בריטניה העניקה לאוגנדה ממשלה עצמאית לראשונה ב-1962, הבחירות נערכו ב-1 במרץ. בנדיקטו קיוואנוקה מהמפלגה הדמוקרטית נבחר לשר הראשי הראשון. אוגנדה שמרה על חברותה בחבר העמים הבריטי.

ב-25 באוקטובר 1962 הצטרפה אוגנדה לאומות המאוחדות כחברה ה-110. המלכה הבריטית, אליזבת השנייה, נשארה ראש המדינה בתפקיד מלכת אוגנדה עד לניתוק הקשר עם המלוכה הבריטית ב-9 באוקטובר 1963, והקבאקה (מלך) של אוגנדה, אדוארד מוטסה השני, נהיה לנשיא הראשון של אוגנדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדינות חסות בריטית לשעבר
קטגוריה:מושבות האימפריה הבריטית באפריקה
קטגוריה:אוגנדה: היסטוריה
קטגוריה:מזרח אפריקה הבריטית
קטגוריה:מדינות וטריטוריות שהתפרקו ב-1962
רוז צ'לימו

**רוז צ'לימו** (באנגלית: **Rose Chelimo**; נולדה ב-12 ביולי 1989) היא אתלטית ממוצא קנייתי המתחרה עבור בחריין, אלופת עולם (לונדון 2017), סגנית אלופת העולם (דוחה 2019) ואלופת אסיה (ג'קרטה 2018) בריצת מרתון.

## ביוגרפיה
צ'לימו ילידת קניה. היא החלה להתחרות בשנת 2010. היא מתחרה עבור בחריין משנת 2016.

### 2016
באולימפיאדת ריו דה ז'ניירו (2016) סיימה צ'לימו במקום שמיני בריצת מרתון בתוצאה של 2:27:36 שעות.

### 2017
#### אלופת עולם
באליפות העולם שנערכה בלונדון באוגוסט 2017 זכתה צ'לימו במדליית זהב בריצת מרתון בתוצאה של 2:27:11 שעות לפני אדנה קיפלגט מקניה (2:27:18 שעות) ואמי קרייג מארצות הברית (2:27:18 שעות).

### 2018
במשחקי אסיה שנערכו בג'קרטה, אינדונזיה באוגוסט 2018 זכתה צ'למיו במדליית זהב בריצת מרתון בתוצאה של 2:27:36 שעות.

### 2019
באליפות העולם שנערכה בדוחה בספטמבר 2019 זכתה צ'לימו במדליית כסף בריצת מרתון בתוצאה של 2:33:46 שעות, אחרי רות צ'פנגטיץ' מקניה (2:32:43 שעות) ולפני הלליה ג'ואנס מנמיביה (2:34:15 שעות) ולא הצליחה להגן על תוארה.

## שיאים אישים
* ריצת 10 ק"מ (כביש): 32:04 דקות (2011)
* ריצת חצי מרתון: 1:08:08 שעות (2016)
* ריצת מרתון: 2:22:51 שעות (2017)

## קישורים חיצוניים

קטגוריה:אתלטיות בחרייניות
קטגוריה:רצות מרתון קנייתיות
קטגוריה:אלופות עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:ספורטאיות אולימפיות קנייתיות
קטגוריה:קנייתיות שנולדו ב-1989
קטגוריה:קנייתים שנולדו ב-1989
עונת 2008/2009 בליגת כדורגל נשים

**עונת 2008/2009 ב[[ליגת העל בכדורגל נשים|ליגת כדורגל נשים]]** הייתה העונה ה-11 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-25 בנובמבר 2008 והסתיימה ב-5 במאי 2009.

הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.

מכבי חולון, אלופת העונה הקודמת, הגנה על תוארה וזכתה באליפות בפעם השישית בתולדותיה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2008/2009

## קישורים חיצוניים
* עונת 2009–2008 בליגת נשים, באתר ההתאחדות לכדורגל בישראל

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2008
קטגוריה:תחרויות כדורגל ב-2009
קטגוריה:2008 בישראל: כדורגל
קטגוריה:2009 בישראל: כדורגל
Snapshots

**Snapshots** (בעברית: **תמונות**) הוא אלבום האולפן השנים עשר של הזמרת-יוצרת הבריטית קים ויילד. האלבום יצא לאור ב-26 באוגוסט 2011, על ידי חברות התקליטים קולומביה רקורדס וסוני מיוזיק גרמניה. כמו כן, מתוך האלבום יצאו שני סינגלים וסינגל כפול.

האלבום הגיע למקום ה-14 במצעד האלבומים של גרמניה.

## רקע והפקה
האלבום הופק על ידי אלכס ג'י, אלכס רטוויש, אנדרו מוריי וריקי ויילד. ריקי ויילד הפיק לקים ויילד אלבומים רבים במהלך הקריירה שלה, כדוגמת Wilde Winter Songbook, ו-Here Come the Aliens.

בסמוך לצאתו של האלבום, עלתה גרסתו המקורית לרשת הזרמת המדיה ספוטיפיי. בהמשך, עלתה גם גרסת הדלוקס שלו.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומי חברת קולומביה רקורדס
אוטודרום סוצ'י

250px|ממוזער
**אוטודרום סוצ'י** (ברוסית: **Сочи Автодром**), שכונה בעבר **מעגל הרחוב הבינלאומי בסוצ'י** ו**מעגל הפארק האולימפי בסוצ'י**, הוא מתחם ספורט מוטורי באורך 5.848 ק"מ המשמש לתחרויות פורמולה 1 בעיירת הנופש שלחוף הים השחור, סוצ'י שבחבל קרסנודר, רוסיה.

המסלול דומה למעגל הירוק האולימפי בבייג'ינג ומעגל הפארק האולימפי בסידני בכך שהוא עובר סביב מתחם אולימפי לשעבר; במקרה זה, אתר הפארק האולימפי בסוצ'י, זירת המשחקים האולימפיים בחורף 2014.

המתקן נחשב לאחד ממתקני המרוצים החשובים ברוסיה ומארח מדי שנה אירועים ומרוצים רבים בהם מרוץ הגרנד פרי הרוסי שהתקיים לראשונה בשנת 2014, בספטמבר אותה שנה.

כמו כן, הסדרה הבינלאומית של TCR נערכה בסוצ'י ביוני 2015, כאשר הסדרה הרוסית של TCR ו-SMP F4 נערכו כסדרות משנה.

## פיתוח
ימין|ממוזער| המעגל והפארק האולימפי, כפי שהופיע בשנת 2018
לוועד האולימפי הבינלאומי ניתנה הרשות לעכב את חנוכת מסלול המרוץ עד לעונת 2015 אם ההכנות למרוץ יפריעו לאולימפיאדת החורף, אם כי בסופו של דבר התקיימו המשחקים ללא הפרעה. באוקטובר 2011 הקצתה ממשלת רוסיה 195.4 מיליון דולר להקמת המסלול.

הקמת מעגל הפארק האולימפי בסוצ'י סימנה את סיומו של קמפיין בן שלושים שנה לגרנד פרי רוסיה, עם תוכניות ל"גרנד פרי של ברית המועצות" שמקורו כבר בשנת 1983 לפני שהפרויקט ננטש "מסיבות בירוקרטיות" וכמה ניסיונות כושלים בשנים שחלפו מאז.

המעגל קיבל את אישורו הסופי מטעם הפדרציה הבינלאומית לרכב (FIA) באוגוסט 2014.

## המסלול
ימין|ממוזער| תחילתו של גרנד פרי רוסיה 2014
המסלול באורך 5.848 קילומטרים הוא הרביעי הארוך ביותר בעונת הפורמולה 1, אחרי ספא-פרנקורצ'אמפס בבלגיה, מעגל העיר באקו באזרבייג'ן וסילברסטון בבריטניה. המעגל בנוי סביב הפארק האולימפי בסוצ'י, שהוא אשכול החופים במסגרת המתקנים האולימפיים שנבנו לאולימפיאדת החורף 2014 שאירחו תחרויות בהוקי קרח, החלקה על הקרח ועוד והאצטדיון האולימפי פישט בו נערכו טקסי הפתיחה והסגירה. המשטח לא נחנך אלא לאחר טקס הסיום של האולימפיאדה.
ממוזער|המסלול בבנייה בפארק האולימפי בסוצ'י, אפריל 2014
למסלול, שתוכנן על ידי האדריכל הגרמני הרמן טילקה, יש רשת התחלה בקצה הצפוני של הפארק האולימפי ליד תחנת הרכבת, לכיוון דרום-מערב לעבר חוף הים השחור. לאחר מכן הוא מתפרס לאורך הקצה החיצוני של רחבת המדליות המרכזית, כלומר הפודיום לטקסי חלוקת המדליות האולימפיות ואז המסלול מתעקל נגד כיוון השעון ועושה שלושה סיבובים סביב היכל הקרח בולשוי. לאחר מכן ישנן סדרות של פינות צמודות לפני שהכביש פונה צפונה בשולי הפארק האולימפי, מעל הכפר האולימפי הראשי ומרכז ההחלקה אדלר ארנה. הוא חולף על פני מרכזי ההחלקה, לפני שהוא מסתיים מאחורי המשוטה לעבר תחנת הרכבת, ומשלים מעגל עם שתי פניות ימינה של תשעים מעלות.

## קישורים חיצוניים

* 

## הערות שוליים

קטגוריה:רוסיה: מסלולי מרוצים
קטגוריה:סוצ'י: ספורט
קטגוריה:פורמולה 1
קטגוריה:ספורט מוטורי
דיפין

**דיפין** (באנגלית: **Deepin**, ידועה גם כ**Linux Deepin** או **Hiweed Linux**) היא הפצת לינוקס סינית מבוססת דביאן. החל משנת 2019, וואווי מספקת מחשבים ניידים המגיעים עם הפצה זו כמערכת ההפעלה ברירת המחדל.

## תוכנה
ההפצה משתמשת בסביבת שולחן עבודה ייחודית לה בשם DDE (ראשי תיבות של "Deepin Desktop Environment", סביבת שולחן העבודה של דיפין), המבוססת על Qt. החל מגרסה 15.10, ההפצה משתמשת בגרסה המבוססת גם על מנהל החלונות של KDE, הקרויה dde-kwin.
כמו כן, ההפצה כוללת רשימת תוכנות ברירת מחדל שיוצרו על ידי צוות פיתוח ההפצה:
* Deepin Boot Maker - כלי ליצירת כוננים נשלפים ברי אתחול שיוכלו להרית את ההפצה במצב המחשה או להתקינה במחשבים אחרים.
* Deepin Installer - כלי ההתקנה של ההפצה.
* Deepin File Manager - מנהל קבצים.
* Deepin System Monitor - מנהל המשימות של ההפצה.
* Deepin Package Installer - כלי להתקנת קובצי deb.
* Deepin Font Installer - כלי להתקנת והסרת גופנים.
* Deepin Clone - כלי לגיבוי ושחזור מערכת ונתונים, כשניתן לגבות ולשחזר מחיצות מדיסק קשיח, וכן את הדיסק הקשיח כולו.
* Deepin Picker - כלי לבחירת צבעים.
* Deepin Store - חנות האפליקציות של הפצה.
* Deepin Screen Recorder - כלי להקלטת מסך. קיים גם כלי לצילום מסך: Deepin Screenshot.
* Deepin Voice Recorder - תוכנת רשמקול.
* Deepin Terminal - מדמה מסוף להפצה.
* Deepin Image Viewer - מציג התמונות של ההפצה.
* Deepin Movie - מציג קובצי וידאו, וכן כלי להזרמת מדיה.
* Deepin Cloud Print - תוכנה להדפסה.
* Deepin Cloud Scan - תוכנת סריקה.
* Deepin OpenSymbol - אוסף סמלים שאוירו מחדש על ידי צוות פיתוח ההפצה.
* Deepin Music - תוכנת נגן מדיה.
* Deepin Calendar - יישום לוח שנה.
* Deepin Remote Assistance - כלי גישה מרחוק.
* Deepin Manual - מוסיף הסברים על כלי ותכונות ההפצה.
* Deepin Editor - עורך טקסט. קיים גם עורך טקסט בעל תכונות מתקדמות יותר בשם Deepin Emacs.
* Deepin Presentation Assistant - כלי לקישור בין ההפצה לטלפון חכם.
* Deepin Calculator - מחשבון.
* Deepin Graphics Driver Manager - כלי להתקנת מנהלי התקן לכרטיסים גרפיים.
* Deepin Repair - תוכנה לטיפול מהיר בתקלות בהפצה.

מרבית מיישומים אלו הם יישומי קוד פתוח עם גישה חופשית לקוד המקור שלהם, אך חלקם, דוגמת Deepin Cloud Scan, מסחריים וקוד המקור שלהם אינו זמין באופן ציבורי.

בנוסף לאלה, התוכנה מגיעה עם תוכנות קוד פתוח וקנייניות נוספות, דוגמת הדפדפן גוגל כרום, Crossover ,סטים וחבילת היישומים המשרדיים WPS Office.

## תגובות
ההפצה זכתה למחמאות הודות למראה שלה. עם זאת, ההפצה ספגה ביקורת רבה על כך שאספה סטטיסטיקות על משתמשים בחנות האפליקציות שלה, אך הפסיקה זאת לאחר ההתנגדות לכך.

## קישורים חיצוניים

* 

* דף ההפצה באתר DistroWatch

## הערות שוליים

קטגוריה:הפצות של GNU/לינוקס
ספרות ילדים ונוער (כתב עת)

250px|ממוזער|שמאל|עטיפת גיליון 133 של כתב העת
**ספרות ילדים ונוער** הוא כתב עת ישראלי, שבו מתפרסמים מאמרים העוסקי בספרות ילדים ונוער. גיליון ראשון של כתב העת יצא לאור במאי 1974, בהוצאת משרד החינוך והתרבות. מייסד עתב העת ועורכו הראשון היה גרשון ברגסון, שערך את כתב העת במשך 31 שנים. בשנת 2006 החליפה אותו ד"ר סלינה משיח, וההוצאה לאור של כתב העת עברה למכללה לחינוך ע"ש דוד ילין. בשנת 2018 מונתה ד"ר רננה גרין-שוקרון לעורכת כתב העת.

בגיליונו הראשון של כתב העת הציג העורך את מטרתו:
:ספרות הילדים והנוער שלנו לא זכתה עד היום לבמה מיוחדת, אך מערכת הבעיות הקשורה בה מחייבת תשומת לב מיוחדת ועיון מיוחד. כתב העת שלפנינו בא לספק צורך זה. מטרתנו להביא חומר עיוני, מחקרי, דברי ביקורת, ניתוחים ספרותיים והצעות מתודיות לציבור הנתון לסוג ספרותי זה.

## קישורים חיצוניים
* 

## הערות שוליים

קטגוריה:ישראל: כתבי עת ספרותיים
קטגוריה:ספרות ילדים ונוער בישראל
ארפאד קישהדי

**ארפאד קִישְהֶדִי** (במקור **קליינברגר**, בהונגרית: **Kishegyi Árpád**, בודפשט, 16 בנובמבר 1922 – ניו יורק, 4 באפריל 1978) היה זמר אופרה (טנור) יהודי-הונגרי. במשך עשרות שנים היה טנור הבופו והאופי המוביל של בית האופרה של בודפשט.

## ביוגרפיה
[ממוזער|300px|קברו בבית [בית הקברות היהודי ברחוב קוזמה|הקברות היהודי ברחוב קוזמה יצירה של הפסלים טיבור דוספוד וטאמאש פקטה.]]
קליינברגר נולד במשפחה יהודית ענייה של חמישה ילדים. הוריו היו עובדי הקהילה היהודית. אחד מאחיו הפך לאמן שחמט. את הקריירה הבימתית החל בתיאטרון הילדים של הדוד לאקנר (ארתור לאקנר). ההרגלים שרכש שם השפיעו לטובה גם על פעילותו האופראית. משנת 1937 שר במקהלת סאלמש, ובשנת 1939 במקהלת ואנדור (שאנדור ואנדור). במלחמת העולם השנייה גויס, כמו כל היהודים בני גילו, לשרות העבודה (עבודות כפייה לגברים יהודים עבור הצבא ההונגרי). הפלוגה שלו נשלחה לשופרון ושם ברח. הוא שוחרר בבודה, שם הסתתר, עם שחרור בודפשט על ידי הצבא האדום.

הופעת הבכורה שלו באופרה הייתה בשנת 1946 בתפקיד פדרילו ( מוצרט : החטיפה מההרמון ). בשנת 1947 התקבל לאופרה הממלכתית ההונגרית, בה היה חבר עד סוף ימיו. בשנות החמישים היה לו מופע קבוע ב"בית האופרה המתגלגל", בשנת 1965 סייר באיטליה עם זמרת אופרה מקומית. הוא נפטר במהלך הופעת אורח בארצות הברית. קברו נמצא בחלקת האומנים בבית הקברות היהודי ברחוב קוזמה בבודפשט [5B-1-15].

## תפקידיו

## סרטיו
* *דברים קטנים התערבו* (1966)
* *אני לא אחכה עד מחר ...* (1967)
* *תתחתן, אוסטריה!* (טלוויזיה, 1970)
* *משפט מושבעים* (טלוויזיה, 1971)
* *מלך הפנקייקים* (טלוויזיה, 1973)
* *אורחים* (טלוויזיה, 1974)

## פרסים והוקרה
* 1965 - פרס פרנץ ליסט
* 1974 - פרס האמן המעוטר
* 2009 - חבר לעד של האופרה הממלכתית ההונגרית (לאחר מותו)

## מקורות
* הלקסיקון ההונגרי לאומני הבמה
*לקסיקון הונגרי לקורות חיים
* (באנגלית)

## קישורים חיצוניים

## הערות שוליים

קטגוריה:יהודים הונגרים
קטגוריה:זמרי אופרה יהודים
קטגוריה:זמרי אופרה יהודים הונגרים
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1922
קטגוריה:הונגרים שנפטרו ב-1987
אסטרופיזיקה חישובית

**אסטרופיזיקה חישובית** (באנגלית: **Computational astrophysics**) מתייחסת לשיטות ולכלי המחשוב שפותחו ומשמשים במחקר האסטרופיזיקה. בדומה לכימיה חישובית או פיזיקה חישובית, זהו ענף ספציפי של אסטרופיזיקה תאורטית וגם ענף בין תחומי הנשען על מדעי המחשב, מתמטיקה ופיזיקה רחבה יותר.
תחומי האסטרופיזיקה שמיישמים שיטות חישוביות כוללים מגנטו-הידרודינמיקה, העברה קרינת אסטרופיזית, דינמיקת כוכבים וגלקטיה ודינמיקת נוזלים אסטרופיזיים. תחום שפותח לאחרונה עם תוצאות מעניינות הוא תורת היחסות המספרית.
אסטרופיזיקאים רבים משתמשים במחשבים בעבודתם, ומספר גדל והולך של מחלקות אסטרופיזיקה מכיל כיום קבוצות מחקר שמוקדשות במיוחד לאסטרופיזיקה חישובית. אסטרופיזיקה חישובית נלמדת לרוב במסגרת תוכנית מתמטיקה או אסטרופיזיקה שימושית ברמת דוקטורט.

סימולצית זרימה אסטרופיזית היא בעלת חשיבות מיוחדת שכן אובייקטים ותהליכים רבים בעלי עניין אסטרונומי כמו כוכבים וערפיליות כרוכים בגזים. הדמיות מחשב נוזליים משולבים לרוב בהעברה מקרינה, כוח משיכה (ניוטוני), פיזיקה גרעינית ויחסות (כללית) לחקר תופעות אנרגטיות במיוחד כמו סופרנובות, סילון אסטרופיזי, גלקסיות פעילות ופרצי קרני גאמה, ומשמשים גם להדמית מבנה כוכבי, כגון, היווצרות פלנטרית, אבולוציה של כוכבים ושל גלקסיות וחפצים אקזוטיים כמו כוכבי נייטרונים, פולסרים, מגנטרים וחורים שחורים.
הדמיות מחשב הן לרוב האמצעי היחיד לחקר התנגשויות כוכבים, מיזוגים גלקסיים, כמו גם אינטראקציות גלקטיות וחור שחור.

תחום המחקר העכשווי באסטרופיזיקה חישובית עושה שימוש בתוכנות וחומרה מתקדמות של עיבוד מקבילי, מחשבי-על ואשכולות מחשבים. מערכות אלו לרוב מתמחות מאוד ומיוצרות על ידי אנשי מקצוע בארכיטקטורת מחשב ייעודית, ולכן בדרך כלל מוצאות פופולריות מוגבלת בקהילת הפיזיקה הרחבה (החישובית). גם ברמת מחשב אישי שולחני ניתן לבצע האצת חומרה. התוכנות לאסטרופיזיקה חישובית ייעודיות מאוד ומפותחות בהתאם למטרת החישוב. דוגמה לכך, AMUSE הנוקטת גישה שונה בכך שהיא מספקת מבנה ממשק למספר גדול של קודים אסטרונומיים הפונים לציבור להתמודדות עם דינמיקת כוכבים, אבולוציית כוכבים, הידרודינמיקה והסעת קרינה.

## ראו גם
* פיזיקה חישובית
* כימיה חישובית
* אסטרואינפורמטיקה

## קישורים חיצוניים
* אתר AMUSE **(באנגלית)**
קטגוריה:מדעי החלל
קטגוריה:אסטרונומיה
קטגוריה:מדעי המחשב

## הערות שוליים
Come Out and Play (אלבום)

**Come Out and Play** (בעברית: **בוא החוצה ושחק**) הוא אלבום האולפן האחד עשר של הזמרת-יוצרת הבריטית קים ויילד. האלבום יצא לאור ב-27 באוגוסט 2010, על ידי חברות התקליטים קולומביה רקורדס וסוני מיוזיק גרמניה. כמו כן, מתוך האלבום יצאו שני סינגלים.

האלבום הגיע למקום העשירי במצעד האלבומים של גרמניה.

## רקע והוצאה
האלבום הופק על ידי הנריק גואמוס, וכל שיריו פרט ל-"Real Life" ו-"My Wish Is Your Command", נכתבו על ידי קים ויילד עצמה, בשיתוף עם פזמונאים נוספים. בנוסף לכך, נמכר האלבום בלמעלה מ-80,000 עותקים באירופה.

בסמוך לצאתו של האלבום, עלתה גרסתו המקורית לרשת הזרמת המדיה ספוטיפיי. בהמשך, יצאה גרסת דלוקס דיגיטלית שלו, שעלתה לאפל מיוזיק.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומי חברת קולומביה רקורדס
רות צ'פנגטיץ'

**רות צ'פנגטיץ**' (באנגלית: **Ruth Chepngetich**; נולדה ב-8 באוגוסט 1994) היא אתלטית קנייתית, אלופת העולם (דוחה 2019), 3 פעמים אלופת מרתון שיקגו (2021, 2022 ו-2024) ושיאנית העולם בריצת מרתון. הייתה לאישה הראשונה שרצה ריצה זו בפחות מ-2:10 שעות.

## ביוגרפיה
צ'פנגטיץ' נולדה וגדלה במחוז עמק ריפט.

### 2017
צ'פנגטיץ' זכתה בריצת מרתון איסטנבול בנובמבר 2017 בתוצאה של 2:22:36 שעות.

### 2018
במרתון פריז שנערך בשנת 2018 זכתה במדליית כסף בתוצאה של 2:22:59 שעות. היא הגנה על תוארה במרתון איסטנבול שנערך בנובמבר אותה שנה לאחר שקבעה שיא מסלול חדש של 2:18:35 שעות.

### 2019
צ'פנגטיץ' זכתה במרתון דובאי שנערך בינואר 2019 לאחר שקבעה שיא אישי חדש ושיא מסלול חדש של 2:17:08 שעות.
#### אלופת עולם
באליפות העולם שנערכה בדוחה בספטמבר 2019 זכתה צ'פנגטיץ' במדליית זהב בריצת מרתון בתוצאה של 2:32:43 שעות, לפני האלופה היוצאת רוז צ'לימו מבחריין (2:33:46 שעות) והלליה ג'ואנס מנמיביה (2:34:15 שעות).

### 2024
#### שיאנית עולם
במרתון שיקגו שנערך ב-13 באוקטובר קבעה שיא עולם חדש של 2:09:57 שעות ובכך הייתה לאישה הראשונה שרצה ריצה זו בפחות מ-2:10 שעות.

### 2025
צ'פנגטיץ' הורשעה באימרוץ לאחר שהודתה בשימוש בהידרוכלורותיאזיד ונגזרה עליה השעייה לשלוש שנים.
## שיאים אישים
* ריצת 5,000 מטר: 15:17 דקות (2017)
* ריצת 10,000 מטר: 31:08 דקות (2017)
* ריצת חצי מרתון: 1:04:02 שעות (2021), **[[שיאי עולם באתלטיקה|שיא עולם]]**
* ריצת מרתון: 2:09:57 שעות (2024), **[[שיאי עולם באתלטיקה|שיא עולם]]**

## קישורים חיצוניים

קטגוריה:רצות מרתון קנייתיות
קטגוריה:אלופות עולם באתלטיקה
קטגוריה:שיאניות עולם באתלטיקה
קטגוריה:רצות באולימפיאדת טוקיו (2020)
קטגוריה:אתלטיות שהורשעו באימרוץ
קטגוריה:קנייתיות שנולדו ב-1994
קטגוריה:קנייתים שנולדו ב-1994
מארי, נסיכת בונפרטה

**מארי, נסיכת בונפארטה** (בצרפתית: **Marie prinses Bonaparte**; 2 ביולי 1882 – 21 בספטמבר 1962) הייתה נסיכה ממשפחת בונפרטה, אשתו של גאורגיוס, נסיך יוון ודנמרק, סופרת ופסיכואנליטיקאית מוקדמת, מתלמידותיו של זיגמונד פרויד.

## ביוגרפיה
מארי נולדה בסן-קלו, בפרברי פריז לרולנד בונפארטה, נכדו של לוסיאן בונפרטה ומארי-פליקס בלאן. המשפחה הייתה עשירה מאוד. בשנת 1907 היא התחתנה עם גאורגיוס, נסיך יוון ודנמרק.

בשנת 1925 הגיעה מארי בונפרטה לווינה ועברה טיפולים אצל פרויד. לאחר מספר פגישות, ביקש ממנה בעלה להפסיק את הטיפול. למרות זאת, היא הייתה בקשר מתמיד עם פרויד. כאשר סיפחו הנאצים את אוסטריה, הפעילה מארי בונפרטה את קשריה לצורך חילוצו של זיגמונד פרויד וחלק מהארכיון שלו מאוסטריה.

לאחר תחילת מלחמת העולם השנייה היא עזרה למשפחת המלוכה היוונית להסתדר בצרפת.

מארי בונפרטה החלה לעסוק בפסיכואנליזה בצרפת ובשנת 1926 הקימה אגוד לפסיכואנליזה הצרפתי. היא הייתה הפסיכואנליטיקאית הראשונה בצרפת שעסקה בתחום ללא השכלה רפואית. היא פעלה תוך שיתוף פעולה עם ז'אן לאמפל-דה חרוט שאותה הכירה אצל זיגמונד פרויד. מארי בונפרטה פעלה בתחום הפסיכואנליזה עד לשנת 1962.

מארי בונפרטה תרגמה לצרפתית מספר ספרים של פרויד ואף כתבה מספר ספרים בעצמה.

## משפחתה
למארי היו שני ילדים:
* פטרוס, נסיך יוון ודנמרק (1908–1980)
* אוגניה, נסיכת יוון ודנמרק (1910–1988), התחתנה עם דומיניק ריינר רדזיוויל, ולאחריו התחתנה עם ריימונדו, דוכס קסטל דווינו השני.

## תרגומים לעברית

* בונפרטה, מ. "סנגוריה על ביוגרפיה מאת מארי בונפרטה", תרגום: עמרי אופק-לוזון. בתוך פולמוס בישראל, גיליון 18, 2024. (פורסם בעברית וערבית).

## לקריאה נוספת

* Bertin, Celia, **Marie Bonaparte: A Life**, Yale University Press, New Haven, 1982. 


## קישורים חיצוניים

* 
* קורות חיים
* 

קטגוריה:אצולה יוונית
קטגוריה:בית בונפרטה
קטגוריה:פסיכואנליטיקאים צרפתים
קטגוריה:מסדר האמבט: אבירים וגבירות הצלב הגדול
קטגוריה:ילידות 1882
קטגוריה:נפטרות ב-1962
פרס אמי לבידור בפריים טיים לסדרת הדרמה הטובה ביותר

**פרס אמי לבידור בפריים טיים לסדרת הדרמה הטובה ביותר** (באנגלית: **Primetime Emmy Award for Outstanding Drama Series**) הוא תואר כבוד המוענק על ידי "האקדמיה לטלוויזיה, אומנויות ומדעים" (ATAS) לשם הכרה בתוכניות טלוויזיה מסוגת דרמה הטובות ביותר בשעות הפריים טיים בארצות הברית. הפרס ניתן במסגרת טקס פרס אמי לבידור בפריים טיים. הפרס הראשון ניתן בשנת 1951 בטקס פרס אמי ה-3.

החל מהענקתו הראשונה ב-1951 ועד 1954 כונה "פרס אמי למופע הדרמטי הטוב ביותר", בשנים 1955–1956 הוענק בשם "פרס אמי לסדרה הדרמטית הטובה ביותר". ב-1957 לא הוענק הפרס, בעוד שב-1958 הוענקו שני פרסים - "פרס אמי לסדרה הדרמטית עם דמויות מתמשכות הטובה ביותר" ו"פרס אמי לסדרה הדרמטית ללא המשכיות הטובה ביותר". גם ב-1959 הוענק הפרס בשתי קטגוריות נפרדות, הפעם הוענקו הפרסים בנפרד לתוכניות עם אורך מתחת לשעה ומעליה. בשנים 1960–1964 הוענק הפרס תחת השם "הישג תוכנית מצטיינת בתחום הדרמה", ב-1966 שונה שמו בפעם השישית, והוענק תחת השם "התוכנית הטובה ביותר - דרמה". בשנים האחרונות הפרס מוענק תחת השם "סדרת הדרמה הטובה ביותר".

## זכיות ומועמדויות
### המאה ה-20

### המאה ה-21

## זכיות מרובות

**4 זכיות**
* בלוז לכחולי המדים (1981, 1982, 1983, 1984)
* הבית הלבן (2000, 2001, 2002, 2003)
* מד מן (2008, 2009, 2010, 2011)
* משחקי הכס (2015, 2016, 2018, 2019)
* פרקליטי אל איי (1987, 1989, 1990, 1991)

**3 זכיות**
* הסנגורים (1962, 1963, 1964)
* על אדונים ומשרתים (1974, 1975, 1977)
* תיאטרון 90 (1958, 1959, 1960)
* יורשים (2020, 2022, 2023)

**2 זכיות**
* גדרות (1993, 1994)
* הפרקליטים (1998, 1999)
* הסופרנוס (2004, 2007)
* לו גרנט (1979, 1980)
* משימה בלתי אפשרית (1967, 1968)
* קגני ולייסי (1985, 1986)
* שובר שורות (2013, 2014)
* שעת הפלדה של ארצות הברית (1954, 1955)

## ראו גם
* פרס אמי לבידור בפריים טיים

## הערות שוליים

סדרת הדרמה הטובה ביותר
קטגוריה:סדרות דרמה